J e g y z ő k ö n y v

Készült: Kemendollár Község Önkormányzati Képviselőtestületének 2022. augusztus 18. napján 7.30 órakor tartott nyílt üléséről.

Az ülés helye: Pókaszepetki Közös Önkormányzati Hivatal

8923 Pókaszepetk, Arany J u. 6.

Jelen vannak: Németh László polgármester

Kurucz Attila képviselő

Baján Erzsébet képviselő

Távol vannak előzetes bejelentés alapján:

Majer Róbert alpolgármester

Horváth Jánosné képviselő

Tanácskozási joggal meghívottak:

Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület – három fő jelenlétével - határozatképes, az ülést megnyitotta.

Németh László polgármester tájékoztatást adott a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d :**

1. ***Szociális tűzifa igénylésére benyújtandó pályázat, ennek kapcsán a***

***Szociális tűzifa igénylésének rendjét szabályozó rendelet elfogadása***

Elődaó: Bucsák Katalin jegyző

1. ***Gördülő Fejlesztési terv 2023-2037 elfogadásáról döntéshozatal***

***Víziközművagyon Magyar Állam részére történő átadása kapcsán előzetes nyilatkozat megtétele KEM/430/2022. ügyiratban iktatott szándéknyilatkozat szerint***

Előadó: Németh László polgármester

1. ***Kemendollár zártkertre érkezett vételi ajánlat***

Előadó: Németh László polgármester

1. ***Egyebek***

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Szociális tűzifa igénylésére benyújtandó pályázat, ennek kapcsán a***

***Szociális tűzifa igénylésének rendjét szabályozó rendelet elfogadása***

Elődaó: Bucsák Katalin jegyző

* 1. ***Szociális tűzifa pályázat benyújtása***

Németh László polgármester: A napirend írásos előterjesztés alapján történt, az abban foglaltakat mindenki megértette és tudomásul vette.

Tájékoztatása kiterjedt arra, hogy a 2022. évben kiírt pályázati támogatásból az önkormányzatok tüzelőanyagot – keménylombos tűzifát, lágylombos tűzifát, illetve barnakőszenet – vásárolhatnak, és a helyi rendelet alapján kiválasztott, szociálisan rászoruló lakosok között osztják majd szét a feltételeknek megfelelően. A feltételek között szerepel, hogy a támogatásért az Önkormányzatok anyagi juttatást nem kérhetnek.

A pályázatok 2022. augusztus 31-ig napjáig nyújthatók be hivatali kapun keresztül. A benyújtott pályázatokról legkésőbb szeptember 30-ig hoznak döntést az elbírálók.

A nyertes önkormányzatok a támogatásból vásárolt tűzifát, illetve szenet 2023. február 15-éig oszthatják ki a rászorulók részére, a támogatás teljes összegével legkésőbb 2023. április 15-ig kell elszámolniuk. Az önkormányzatnak 40.640,- önerőt kell biztosítani a 2022. évi költségvetéséből, a megpályázható 32 m3 tűzifa mennyiséghez.

Megkérdezte, van-e valakinek véleménye, javaslata.

A napirendhez még hozzáfűzi, hogy véleménye szerint a pályázható mennyiségen felül nagyobb mennyiségben kellene tűzifát vásárolni, mert az igény a tüzelőanyagra évről évre egyre nagyobb, melyet nem tudnának a pályázható mennyiségből kielégíteni. A szociális támogatásokról szóló rendelet alapján abból részesülhetnek további kemendollári lakosok. Erről jelen napirendnél még döntést hozni nem kell.

A Képviselők a javaslattal egyetértettek, kiegészítik azzal, hogy több idősebb lakos esetében szerencsésebb volna kályhakész tűzifát vásárolni majd, hiszen probléma a méterfa felfűrészeltetése.

Németh László polgármester javasolta, hogy a szociális célú tűzifa vásárlásához kapcsolódó támogatás igénylésére az önkormányzat a pályázatot nyújtsa be.

**A képviselőtestület a javaslattal egyetértett és három igen szavazattal, ellenszavazat és tartózkodás nélkül az alábbi határozatot hozta:**

***40/2022. (VIII.18.) önkormányzati Határozat***

***Kemendollár Község Önkormányzati Képviselőtestület - összhangban az államháztartásról szóló 2011. évi CXCV.tv., a számvitelről szóló 2000. évi C. tv., a szociális igazgatásról és szociális ellátásokról szóló 1993. évi III. tv, valamint az államháztartásról szóló törvény végrehajtásáról szóló 368/2011.(XII.31.) Korm. rendelet rendelkezéseivel – 32 m3 szociális célú tűzifa vásárlás támogatásra pályázatot nyújt be a Magyar Államkincstár Zala Megyei Igazgatóságához.***

***A szükséges 40.640,- Ft összegű önerő mértékét a saját költségvetésében biztosítja.***

***A képviselőtestület vállalja, hogy a szociális tüzifa ellátásban részesülőtől ellenszolgáltatást nem kér.***

***Felhatalmazza a polgármestert a pályázat benyújtására.***

***Határidő: 2022. augusztus 31.***

***Felelős: Németh László polgármester***

* 1. ***Szociális célú tűzifa biztosításáról szóló rendelet elfogadása***

Németh László polgármester felkérte Bucsák Katalin jegyzőt, hogy ismertessen a szociális tűzifa biztosítására és kiosztására vonatkozó rendelet tervezetét.

Bucsák Katalin jegyző: Javasolta szociális tűzifa igénylésének rendjét szabályzó rendelet alkotását, melynek sajátossága, hogy kizárólag jelen támogatási időszakban marad hatályban.

A Képviselőtestület a napirend tekintetében az írásos előterjesztést megismerte, az abban foglaltakat megértette, az elhangzottakkal egyetértett.

Németh László polgármester javasolta, hogy az előterjesztés szerint a rendeletet megalkotását.

**A képviselőtestület a javaslattal egyetértett és Németh László polgármester javaslatára – az Önkormányzat a szociális célú tűzifa ellátásának biztosításáról** – **három igen szavazattal, ellenszavazat nélkül az alábbi rendeletet fogadta el, alkotta meg:**

**Kemendollár Község Önkormányzata Képviselő-testületének 9/2022. (VIII. 25.) önkormányzati rendelete**

**a szociális célú tűzifa támogatás helyi szabályairól**

1. ***Napirend***

***Gördülő Fejlesztési terv 2023-2037 elfogadásáról döntéshozatal***

Előadó: Németh László polgármester

Németh László polgármester: Ismertette, hogy a következő 15 éves gördülő fejlesztési terv elfogadása ez évben is aktuálissá vált.

A ZALAVÍZ Zrt által előkészített és elfogadásra javasolt 15 éves gördülő fejlesztési tervet minden évben tárgyalni kell és döntést kell hozni az éppen aktuális időszakról.

Az ivóvíz-, és külön a szennyvíz-rendszer kapcsán, azok vonatkozásában is határozatot kell hozni.

A tervek megismerését követően a képviselőtestület megállapította, hogy a fejlesztési terv forráshiányos, olyan feladatok megvalósítását tartalmazza, amelyeket az önkormányzat maradéktalanul nem tud finanszírozni, illetve, teljességében azokat a feladatokat nem is szeretné megvalósítani.

Németh László polgármester javasolta, hogy a gördülő 15 éves fejlesztési terv tekintetében, külön az ivóvíz vonatkozásában és külön a szennyvízhálózat vonatkozásában hozzanak határozatot.

**A képviselőtestület a javaslattal egyetértett és három igen szavazattal, ellenszavazat és tartózkodás nélkül az alábbi határozatot hozta:**

***41/2022. (VIII. 18.) önkormányzati Határozat***

***Kemendollár Község Önkormányzat képviselőtestület az Észak-zalai Víz- és Csatornamű Zrt.*** ***által készített Pókaszepetk-IV víziközmű- rendszer15 éves gördülő fejlesztési tervét – 2023-2037 időszakra - elfogadja.***

***Az abban megjelenő forráshiányt 2023. évben maradéktalanul biztosítani nem képes. Az abban foglaltak megvalósítását a rendszerhasználati díj terhére tervezi. Ezért a képviselőtestület 11-21050-1-005-01-05 MEKH azonosító kóddal rendelkező Pókaszepetk-IV víziközmű-rendszer gördülő fejlesztési tervében szereplő MEKH által elfogadott 2023. évre vonatkozó munkákat – minden esetben előzetes egyeztetést követően rendeli meg - az Észak-zalai Víz- és Csatornamű Zrt.-től.***

***Határozatában is kéri, hogy a fejlesztéseket megelőző egy hónappal korábban a Zalavíz Zrt jelezze a fejlesztés szükségességét, természetesen kivételt képez ezalól az azonnali beavatkozást igénylő munkanem végzése.***

***Határidő: folyamatos***

***Felelős: Németh László polgármester***

Németh László polgármester javasolja, hogy a szennyvízhálózat tekintetében is hozzanak határozatot.

**A képviselőtestület a javaslattal egyetértett és három igen szavazattal, ellenszavazat és tartózkodás nélkül az alábbi határozatot hozta:**

***42/2022. (VIII.18.) önkormányzati Határozat***

***Kemendollár Község Önkormányzat képviselőtestület az Észak-zalai Víz- és Csatornamű Zrt. által készített Zalaegerszeg*-*SZV víziközmű-rendszer 15 éves gördülő fejlesztési tervét - 2023-2037 időszakra – elfogadja.***

***Az abban megjelenő forráshiányt 2023. évben maradéktalanul biztosítani nem képes. Az abban foglaltak megvalósítását a rendszerhasználati díj terhére tervezi. Ezért a képviselőtestület 21-32054-1-048-01-10 MEKH azonosító kóddal rendelkező Zalaegerszeg-SZV víziközmű-rendszer gördülő fejlesztési tervében szereplő MEKH által elfogadott 2023. évre vonatkozó munkákat – minden esetben előzetes egyeztetést követően rendeli meg - az Észak-zalai Víz- és Csatornamű Zrt.-től.***

***Határozatában is kéri, hogy a fejlesztéseket megelőző egy hónappal korábban a Zalavíz Zrt jelezze a fejlesztés szükségességét, természetesen kivételt képez ezalól az azonnali beavatkozást igénylő munkanem végzése.***

***Határidő: folyamatos***

***Felelős: Németh László polgármester***

Németh László polgármester ismertette a ZALAVÍZ Zrt részéről érkezett megkeresését mely a víziközművagyon Magyar Állam részére történő átadása és az integrációs folyamatban történő részvétel kapcsán érkezett. A megkeresést a hivatal irattárásban KEM/430/2022. szám alatt kezeljük és a jegyzőkönyv mellékletét képezi.

A megkeresésben foglaltakat a Képviselők megtárgyalták, és felhatalmazták Németh László polgármestert a melléklet nyilatkozat megtételére.

Németh László polgármester javasolja, hogy a tárgyban hozzák meg határozatukat.

**A képviselőtestület a javaslattal egyetértett és három igen szavazattal, ellenszavazat és tartózkodás nélkül az alábbi határozatot hozta:**

***43/2022. (VIII.18.) önkormányzati Határozat***

***Kemendollár Község Önkormányzat képviselőtestület az Észak-zalai Víz- és Csatornamű Zrt. által készített KEM/430/2022. ügyiratszám alatt iktatott tájékoztatást megismerte.***

***A víziközmű szolgáltatásról szóló 2011. évi CCIX. tv. 5/H.§-ában foglaltakra tekintettel kinyilvánítja szándékát, miszerint az Önkormányzatunkat terhelő víziközmű-szolgáltatás biztosítása vonatkozásában fennnálló ellátási kötelezettség a Magyar Államra történő átruházására irányuló Integrációs Programban részt kívánunk venni. E körben tárgyalásokat szeretnénk kezdeményezni a Nemzeti Vízművek Zrt-vel a nyilatkozat a) b) c) és d) pontjában megfogalmazottak szerint.***

***Így***

1. ***az önkormányzati tulajdon Magyar Állam részére történő ingyenes átadásáról,***
2. ***az önkormányzati tulajdonban lévő szennyvíz közmű vagyon Magyar Állam részére történő ingyenes átadásáról***
3. ***az a) és b) pontban foglalt átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának állam részére történő térítésmentes, nyilvántartási értéken történő átvezetéséről (pl.: Használatidíj – HD)***
4. ***az átadással érintett víziközmű – rendsezrr üzemeltetését szerződéses jogviszony alapján ellátó Észak-zalai Víz – és Csatornamű Zrt, mint Szolgáltató társaságban fennálló társasági részesedésből részvény állam részére történő ingyenes átruházásáról 5 db egyenként 100.000.- Ft névértékű, összesen 500.000.- Ft értékű részvény ingyenes átadásával.***

***Határozatában is kéri a település Polgármestrét a nyilatkozattételre.***

***Határidő: folyamatos***

***Felelős: Németh László polgármester***

1. ***Kemendollár zártkertre érkezett vételi ajánlat***

Előadó: Németh László polgármester

Németh László polgármester ismerteti a képviselő-testület tagjaival, hogy az önkormányzathoz két kérelem érkezett a kemendollári zártkerti ingatlanok megvásárlására vonatkozóan.

***Sándorfi Tamás ingatlanvételi szándéka Kemendollár zártkert 1022 és 1023 hrsz-ú ingatlanokra***

Németh László polgármester ismerteti, hogy Sándorfi Tamás Kemendollár, József A. u. 2. szám alatti lakos Kemendollár zártkert, 1022 és 1023 hrsz-ú ingatlanokra nyújtotta be vételi szándékát. Kemendollár község önkormányzatának a 1022 és 1023 hrsz-ú ingatlanok kizárólagos tulajdonát képezik.

Az önkormányzati tulajdonban lévő ingatlanok tekintetében szükséges a döntéshozatal.

Az ingatlanok zártkerti, művelés alól kivett területek melyeket az Önkormányzat művelés alá vonni nem képes, tehát parlagon vannak.

Javasolja a kizárólagos önkormányzati tulajdonban lévő ingatlanok elidegenítését, melynek vételárát a helyben szokásos 50.- Ft/m2 áron javasolja megállapítani.

Kéri a képviselő-testület tagjait, hogy az ingatlanok értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - három igen szavazattal, ellenszavazat nélkül az alábbi határozat hozta:**

***44/2022. (VIII.18.) önkormányzati Határozat***

***Kemendollár Község Önkormányzati Képviselőtestülete akként határoz, hogy a kizárólagos tulajdonát képező***

* ***Kemendollár zártkert 1022 hrsz-ú kivett terület művelési ágú 1293 m2 területű ingatlan a 1/1-ed tulajdoni hányadát 64.650,- Ft,***
* ***Kemendollár zártkert 1023 hrsz-ú kivett terület művelési ágú 1451 m2 területű ingatlan a 1/1-ed tulajdoni hányadát 72.550,- Ft,***

***mindösszesen 137.200 Ft-os vételár megfizetése mellett – a vételi ajánlatot tevő – Sándorfi Tamás Kemendollár, József A. u. 2. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

1. ***Egyebek***

Németh László polgármester tájékoztatást nyújt az u.n.: Mayer ház tekintetében, miszerint az ingatlan végrehajtási joggal terhelt tulajdoni hányadának tulajdonosát többször és több formában próbálta meg együttműködésre bírni azonban az sikertelen volt.

Kéri a hivatalt, hogy a hölgyet szólítsa fel a saját tulajdoni részének karbantartására.

Egyéb kérdés, hozzászólás nem merült fel a polgármester az ülést 8.35 órakor bezárta.

kmft.

Németh László Bucsák Katalin

polgármester jegyző